Babelscape/SREDFM huggingface dataset:
What Hits!?

Το What Hits!? είναι μια best of συλλογή από τους Red Hot Chili Peppers.Κυκλοφόρησε στις 29 Σεπτεμβρίου του 1992. Περιέχει τραγούδια από τα πρώτα 4 άλμπουμ τους
(The Red Hot Chili Peppers,Freaky Styley,The Uplift Mofo Party Plan και Mother's Milk) καθώς και τo Under The Bridge από το Blood Sugar Sex Magik και το Show Me Your Soul από το soundtrack της ταινίας Pretty Woman.

Το άλμπουμ κυκλοφόρησε από την EMI/Capitol Records την προηγούμενη εταιρία των Red Hot Chili Peppers αμέσως μετά την πρωτοφανή επιτυχία της μπάντας το 1991 με το Blood Sugar Sex Magik.

Οι δύο εταιρίες, η νυν Warner Bros. Records και η πρώην EMI, αποφάσισαν να παραχωρήσουν η μία στην άλλη το δικαίωμα να κυκλοφορήσουν best of συλλογές που θα περιέχουν ένα single από την αντίπαλη εταιρία. Η EMI διάλεξε το Under The Bridge και η Warner Bros. Records το Higher Ground.Το Higher Ground συμπεριλήφθηκε στο Greatest Hits, 2003 ενώ το Under The Bridge σε αυτό.
Κωστής Δερμιτζάκης

O Κωστής Δερμιτζάκης (29 Ιουλίου 1953) είναι Έλληνας πολιτικός. Διετέλεσε βουλευτής Λασιθίου με το κόμμα του ΣΥΡΙΖΑ από τον Ιούνιο του 2012 έως τον Αύγουστο του 2015. Έχει 3 παιδιά.
Μάτζικ Σλιμ

Ο Μόρις Χολτ ("Morris Holt", 7 Αυγούστου 1937 – 21 Φεβρουαρίου 2013), γνωστός ως Μάτζικ Σλιμ (Magic Slim) ήταν Αμερικανός τραγουδιστής και κιθαρίστας των μπλουζ. Γεννήθηκε στο Τόρενς του Μισισίπι σε οικογένεια κολίγων. Ακολούθησε μεγάλους καλλιτέχνες του μπλουζ όπως ο Μάντι Γουότερς και ο Χάουλινγκ Γουλφ στο Σικάγο, διαμορφώνοντας τη δική του θέση στη σκηνή Σικάγο μπλουζ.
Σπυρίδων Ράγκος

Ο Σπυρίδων Ράγκος ( ; - Πάτρα, 1951) ήταν Έλληνας πολιτικός.
Ζωντανοί Νεκροί

Οι Ζωντανοί Νεκροί είναι ελληνικό ραπ μουσικό συγκρότημα που δημιουργήθηκε το 1997 στην Αθήνα. Μέλη του ήταν οι ράπερ Τάκι Τσαν, Μηδενιστής, Υποχθόνιος, Καταχθόνιος και Χαρμάνης. Θεωρούνται το πρώτο ελληνικό συγκρότημα στο είδος του battle rap.
Βασίλειο της Γεωργίας

Το Βασίλειο της Γεωργίας (γεωργιανά: საქართველოს სამეფო, προφορά: σακαρτβέλος σαμεπό) ήταν μεσαιωνικό μοναρχικό κράτος. Ιδρύθηκε το 975 μ.Χ. από τον Βαγράτη Γ΄. Μεταξύ 11ου και 12ου αιώνα έφτασε στη μέγιστη ακμή του, με αποτέλεσμα η περίοδος αυτή να ονομαστεί ως "Χρυσή Εποχή" της γεωργιανής ιστορίας. Το 13ο αιώνα υποτάχθηκε στις εισβολές των Μογγόλων, αλλά κατάφερε να επανακτήσει την ανεξαρτησία του τη δεκαετία του 1340. Νέες όμως τουρκομογγολικές εισβολές από το 1386 οδήγησαν στην τελική κατάρρευσή του και γενικευμένη αναρχία, μέχρι το 1466.
Παναγιώτης Σαλαμαλίκης

Ο Παναγιώτης Σαλαμαλίκης, (Σαγέικα, 7 Φεβρουαρίου 1940 - Πάτρα, 10 Ιουλίου 2014) ήταν Έλληνας νομικός και πρώην πολιτικός.
Νύχτα Στο Φαλακρό Βουνό

thumb|250px|right |O Μουσόργκσκι σε φωτογραφία του 1870

Η Νύχτα Στο Φαλακρό Βουνό (Ρωσικά: Ночь на лысой горе), είναι ένα έργο του Ρώσου συνθέτη Μοντέστ Μουσόργκσκι ("Modest Mussorgsky" 1839-1881).

Εμπνευσμένος από τα ρωσικά λογοτεχνικά έργα και θρύλους, ο Μουσόργκσκι μετουσίωσε μία «σαββατιάτικη παγανιστική γιορτή μαγισσών» σε ένα θαυμάσιο μουσικό θέμα, γεμάτο δύναμη, λυρισμό και μυστήριο με τον αυθεντικό τίτλο "Νύχτα Του Αγίου Ιωάννη Στο Φαλακρό Βουνό" (Ρωσικά: "Иванова ночь на лысой горе"), που το ολοκλήρωσε στις 23 Ιουνίου 1867 (παραμονή της γιορτής του Αγίου Ιωάννη).

Η "Νύχτα Στο Φαλακρό Βουνό", μαζί με το Σάντκο (Sadko) του Νικολάι Ρίμσκι-Κόρσακοφ (1867), θεωρούνται τα πρώτα αυθεντικά συμφωνικά ποιήματα στην ιστορία της ρωσικής μουσικής.

Παρά το γεγονός ότι ο Μουσόργκσκι ήταν υπερήφανος γι’αυτή τη νεανική του προσπάθεια, αφού υπήρξε το μοναδικό φιλόδοξο ορχηστρικό του έργο, ο μέντοράς του Μίλι Μπαλάκιρεφ αρνήθηκε να το εκτελέσει. Έτσι, ο συνθέτης δεν θα το ακούσει ποτέ κατά τη διάρκεια της σύντομης ζωής του.

Η πιο γνωστή, σήμερα, ορχηστρική εκδοχή του έργου, είναι η βερσιόν του Νικολάι Ρίμσκι-Κόρσακοφ, που συνετέθη πέντε χρόνια μετά το θάνατο του Μουσόργκσκι, το 1886. Μάλιστα, ο ειδικός στον Μουσόργκσκι, μουσικολόγος Τζέραλντ Άμπρααμ ("Gerald Abraham"), γράφει το 1945: «"Οφείλω να υπενθυμίσω στον αναγνώστη ότι το ορχηστρικό κομμάτι παγκοσμίως γνωστό ως "Νύχτα στο Φαλακρό Βουνό", είναι μια ορχηστρική σύνθεση του Rimsky-Korsakov με βάση την αρχική έκδοση του Μουσόργκσκι, ο οποίος την προετοίμαζε για το έργο του Η Εμποροπανήγυρη του Σοροτσίνσκι".

Η αυθεντική παρτιτούρα του Μουσόργκσκι δεν εκδόθηκε παρά μόνον το 1968. Παρόλο που σπάνια παρουσιάζεται, τα τελευταία χρόνια καταβάλλεται προσπάθεια να αυξηθούν οι εκτελέσεις του έργου, για να δοθεί η ευκαιρία στον ακροατή να μπει στον αυθεντικό «τραχύ» κόσμο του συνθέτη, του οποίου τα περισσότερα -αν όχι όλα του τα έργα- έχουν υποστεί μεταβολές από τους σύγχρονους με εκείνον συναδέλφους του, πολλές φορές όμως αλλοιώνοντας το αρχικό του σκεπτικό.

Το έργο απέκτησε παγκόσμια δημοτικότητα μετά την ορχηστρική εκδοχή του Λέοπολντ Στοκόβσκι ("Leopold Stokowski", 1940), που ήταν ένα από τα μέρη της περίφημης ταινίας κινουμένων σχεδίων "Φαντασία" των Ντίσνεϋ στούντιος.
Blood Sugar Sex Magik

Το Blood Sugar Sex Magik είναι το πέμπτο άλμπουμ των Red Hot Chili Peppers. Κυκλοφόρησε στις 24 Σεπτεμβρίου του 1991.Παραγωγός ήταν ο Rick Rubin. Ήταν το πρώτο άλμπουμ της μπάντας από την Warner Bros. Records. Τα μουσικά στυλ του άλμπουμ διαφέρουν από αυτά του προηγούμενου,Mother's Milk και συνοδευόταν από μερικά κιθαριστικά riffs. Τα θέματα του άλμπουμ κυμαίνονταν από τον έρωτα μέχρι τα ναρκωτικά και το θυμό.

Έφτασε στο νούμερο 3 του Billboard 200 και πούλησε πάνω από 12 εκατομμύρια αντίτυπα.Η μπάντα τότε αναγνωρίστηκε παγκοσμίως, κάτι που δεν άρεσε στον κιθαρίστα John Frusciante που συχνά τότε σαμποτάριζε τις εμφανίσεις της μπάντας. Το 1992 παραιτήθηκε στα μέσα της περιοδείας και αντικαταστάθηκε από τον Arik Marshall.

Όλα τα single του άλμπουμ αποδείχθηκαν πετυχημένα:
"Under the Bridge", "Give It Away", "Suck My Kiss", "Breaking the Girl", και "If You Have to Ask".

Πολλοί λένε ότι αυτό το άλμπουμ ήταν και θα είναι το καλύτερο άλμπουμ που έκαναν οι Red Hot Chili Peppers.

Η ηχογράφηση έγινε στο ιστορικό The Mansion,την έπαυλη του μάγου Χάρι Χουντίνι,που αγόρασε ο παραγωγός του άλμπουμ Rick Rubin.O Kiedis,ο Frusciante και o Flea έμεναν εκεί ενώ ο Chad Smith πηγαινοερχόταν με τη μοτοσικλέτα του γιατί φοβόταν τα φαντάσματα που τότε λεγόταν ότι έμεναν εκεί.

Η ηχογράφηση του άλμπουμ γυρίστηκε σε ντοκιμαντέρ ονόματι Funky Monks όπως το τέταρτο κομμάτι του δίσκου.
Πιάτσα ντέλλα Τρανσαλπίνα

Η Πιάτσα ντέλλα Τρανσαλπίνα (ιταλ: Piazza della Transalpina, σλοβεν: Evropski Trg) είναι μία πλατεία ανάμεσα στην ιταλική πόλη της Γκορίτσια και τη Νόβα Γκόριτσα της Σλοβενίας. Από το κέντρο της πλατείας διέρχεται η συνοριακή γραμμή Ιταλίας - Σλοβενίας.
Σατουρνίνος

Ο Σαρτουνίνος ή Σερνίνος, (Πάτρα 3ος μ.Χ. αιώνας - Τουλούζη 257 μ.Χ.), ήταν επίσκοπος Τουλούζης, Απόστολος των Γαλατών και Άγιος της Χριστιανικής Ρωμαιοκαθολικής εκκλησίας. Η μνήμη του εορτάζεται στις 29 Νοεμβρίου.

Σύμφωνα με το μαρτυρολόγιο του Γρηγορίου της Τουρ ήταν γιος του βασιλιά της Αχαΐας Αιγέα και της Κασσάνδρας, κόρης του Κλαυδίου Πτολεμαίου.

Επί Ρωμαίου αυτοκράτορα Δεκίου και την καθοδήγηση του Πάπα Φαβιανού στάλθηκαν επτά επίσκοποι από την Ρώμη στην Γαλατία για να εκχριστιανίσουν τους κατοίκους της. Ο Σαρτουνίνος στάλθηκε στην Τουλούζη όπου χειροτονήθηκε και ο πρώτος επίσκοπος της, η παράδοση αναφέρει ότι χειροτονήθηκε από τον Απόστολο Πέτρος. Μαζί του στάλθηκε μαθητής του και ο Πάπουλος όπου και μαρτύρησαν μαζί κι έγινε και αυτός Άγιος άλλη παράδοση αναφέρει ότι μαθητής του ήταν και ο Άγιος Χονέστους.

Ο Σατουρνίνος απεβίωσε και μαρτύρησε το 257 μ.Χ, που δέθηκε με τα πόδια σε έναν ταύρο και σύρθηκε στους δρόμους της πόλης, εκεί όπου σταμάτησε ο ταύρος ήταν η οδός rue du Taur ("Δρόμος του Ταύρου"). Το σώμα του ενταφιάστηκε σε κρύπτη στην εκκλησία της "Παναγίας του Ταύρου" (Notre-Dame du Taur), σήμερα η κάρα του τίθεται σε προσκύνημα στην βασιλική του Αγίου Στεφάννου στην Τουλούζη.
Πάπας Κελεστίνος Γ΄

Ο Πάπας Κελεστίνος Γ΄ (Papa Celestino III, 1106 – 8 Ιανουαρίου 1198), κατά κόσμον Τζιακίντο Μπομπόνε, ήταν Πάπας από τις 30 Μαρτίου του 1191 έως το θάνατό του το 1198. Ήταν μέλος της οικογένειας Ορσίνι στη Ρώμη, αν και ήταν μόνο καρδινάλιος διάκονος προτού γίνει Πάπας. Χειροτονήθηκε ιερέας στις 13 Απριλίου 1191, κυβέρνησε την εκκλησία έξι έτη, εννέα μήνες, και εννέα ημέρες μέχρι τον θάνατό του στις 8 Ιανουαρίου 1198. Τάφηκε στο Λατερανό.
Γεώργιος Λαγουιδάρας

Ο Γεώργιος Λαγουιδάρας (1814 - 1865) ήταν Έλληνας αυτοδίδακτος ποιητής, με καταγωγή από τη Ζάκυνθο. Εργάστηκε ως τραπεζικός υπάλληλος στην Κέρκυρα και στην ιδιαίτερη πατρίδα του. Έγραψε ερωτικά, σατιρικά και ελεγειακά έργα. Ένα από τα πιο γνωστά του έργα είναι η "Κατάρα", που εσφαλμένα αναφέρεται σε αρκετές ανθολογίες ως έργο του Σολωμού.

Επίσης, ο Λαγουιδάρας έγραφε στην δεκαπενθήμερη εφημερίδα της Ζακύνθου "Σπινθήρας", η οποία εκδιδόταν από το 1847 ως το 1849. Η εν λόγω εφημερίδα συντασσόταν σε δύο γλώσσες: ελληνικά και ιταλικά.
Δύο γέροι τρώνε σούπα

Δύο γέροι τρώνε σούπα (Ισπανικά: Dos viejos comiendo sopa) ή To Μαγικό Φίλτρο (Ισπανικά: Dos Brunjas) είναι το όνομα με το οποίο αναφέρεται ένας από τους Μαύρους Πίνακες που φιλοτέχνησε ο Φρανθίσκο Γκόγια την περίοδο 1819 -1823. Εκείνη την περίοδο ο Γκόγια διήνυε την όγδοη δεκαετία της ζωής του και αισθανόταν βαθιά απογοητευμένος. Ζωγράφισε τα έργα στους τοίχους του σπιτιού, στο οποίο διέμενε τα τελευταία χρόνια που έζησε στην Ισπανία, πριν φύγει για τη Γαλλία, το οποίο ήταν γνωστό ως "Quinta del Sordo" ("Η Έπαυλη του Κουφού"). Τα έργα αυτά δεν προορίζονταν για δημόσια έκθεση. Ο Γκόγια είτε δεν έδωσε τίτλους σε αυτά τα έργα είτε τους έδωσε ονόματα τα οποία δεν αποκάλυψε ποτέ σε κανέναν. Οι τίτλοι έχουν δοθεί κυρίως από ιστορικούς της τέχνης. Ο πίνακας "Δύο γέροι τρώνε σούπα" πιθανότατα ήταν τοποθετημένος πάνω από την κύρια είσοδο του σπιτιού, ανάμεσα στα έργα "Λεοκαντία" και "Δύο γέροι".. 
thumb|200px|left|Η θέση του πίνακα στην Έπαυλή του Κουφού ήταν πάνω από την κύρια είσοδο του σπιτιούthumb|300px|Φωτογραφία που λήφθηκε από τον J. Laurent το 1874 μέσα στην Έπαυλη του Κουφού.
Όπως όλοι οι Μαύροι Πίνακες, μεταφέρθηκε σε καμβά μεταξύ 1874 και 1878 υπό την επίβλεψη του Salvador Martínez Cubells, ενός συντηρητή του Μουσείου ντελ Πράδο, στη Μαδρίτη. Ο ιδιοκτήτης, ο Βαρώνος Émile d'Erlanger, δώρισε τους καμβάδες στο Ισπανικό κράτος το 1881, και από τότε εκτίθενται στο Μουσείο ντελ Πράδο.

Σε αυτή την εικόνα, δύο ηλικιωμένες μορφές σκύβουν προς τα μπρος από ένα μαύρο φόντο. Παρότι θεωρούνται ως άντρες, το φύλλο τους δεν είναι ευδιάκριτο. Το στόμα της αριστερής φιγούρας παραπέμπει σε γκριμάτσα, πιθανώς λόγω έλλειψης δοντιών. Σε πλήρη αντίθεση με αυτή τη ζωηρή έκφραση, το πρόσωπο της δεξιάς φιγούρας οριακά φαίνεται ζωντανό. Τα μάτια είναι μαύρες κοιλότητες και το κεφάλι σε γενικές γραμμές φέρει χαρακτηριστικά κρανίου.

Όπως και στους υπόλοιπους Μαύρους Πίνακες, ο τρόπος που χρησιμοποιεί τη ζωγραφική ο Γκόγια παρουσιάζει μία σιγουριά που μπορεί να προέλθει μόνο από την εμπειρία μιας ολόκληρης ζωής. Ο χειρισμός του χρώματος είναι ελεύθερος και γρήγορος και γίνεται με μεγάλη αποφασιστικότητα. Επίσης σε κάποια σημεία έχει χρησιμοποιηθεί και μαχαίρι παλέτας. Όπως και στους υπόλοιπους Μαύρους Πίνακες τα μόνα χρώματα που χρησιμοποιούνται είναι αποχρώσεις του μαύρου, της ώχρας, του γκρι και γήινοι τόνοι.
Αλεξάντρ Ζοζέφ Ιντούλφ Βενσάν

Ο Αλεξάντρ Ζοζέφ Ιντούλφ Βενσάν ("Alexandre Joseph Hidulphe Vincent", 1797-1868), ήταν Γάλλος μαθηματικός και πολυμαθής. Γεννήθηκε στις 20 Νοεμβρίου 1797 στο Εσντέν (Hesdin) μία κοινότητα της περιοχής του Πα-ντε-Καλαί στη Βόρεια Γαλλία.
Χορασάν

<br>

Το Χορασάν στο σημερινό [[Ιράν]]
Το Χορασάν είναι περιοχή στο ανατολικό Ιράν, αλλά ιστορικώς αναφέρεται σε μια μεγαλύτερη περιοχή ανατολικά και βορειοανατολικά της παλαιάς Περσικής Αυτοκρατορίας ("Μεγάλο Χορασάν"). Το όνομα Χορασάν είναι περσικό και σημαίνει "από εκεί όπου ανατέλλει ο ήλιος". Το όνομα δόθηκε στην ανατολική αυτή επαρχία της Περσίας κατά τη διάρκεια της Αυτοκρατορίας των Σασσανιδών.

Το Χορασάν είναι διάσημο παγκοσμίως για τον κρόκο και τη βέρβερη που παράγονται στις νότιες περιοχές της επαρχίας. Η παραγωγή είναι περισσότερο από 170 τόνους το χρόνο. Το Χορασάν είναι επίσης διάσημο για τα χαλιά του.


Κατηγορία:Επαρχίες του Ιράν
Επιτροπή Τρούμαν

Η λεγόμενη Επιτροπή Τρούμαν, και επίσημα Σύγκλητος Ειδικής Επιτροπής Έρευνας Εθνικού Προγράμματος Άμυνας, ήταν μία διακομματική ερευνητική επιτροπή του Κογκρέσου των ΗΠΑ που συγκροτήθηκε τον Μάρτιο του 1941, επικεφαλής της οποίας ήταν ο γερουσιαστής Χάρυ Τρούμαν, εξ ου και η ονομασία της.
Mother's Milk

Το Mother's Milk είναι το τέταρτο άλμπουμ των Red Hot Chili Peppers. Κυκλοφόρησε στις 16 Αυγούστου 1989 από την ΕΜΙ America.

Μετά το θάνατο του αυθεντικού κιθαρίστα Hillel Slovak ο Jack Irons (ντράμερ) αποφάσισε να παραιτηθεί και έτσι τα μέλη της μπάντας μειώθηκαν σε 2.Τότε οι δύο εναπομείναντες Kiedis και Flea, μετά από σκέψεις για διάλυση της μπάντας, αποφάσισαν να προσλάβουν τον DH Peligro για ντράμερ και τον DeWayne McKnight για κιθαρίστα. Ο DeWayne δεν ταίριαζε στην μπάντα και μετά από μερικές εμφανίσεις διώχθηκε.
Ο DH τότε αποφάσισε να γνωρίσει στην μπάντα τον ταλαντούχο κιθαρίστα και θαυμαστή τους John Frusciante. Όταν διώχθηκε και o DH στην μπάντα ,μετά από οντισιόν, μπήκε ο Chad Smith.

Παραγωγός ήταν ο Michael Beinhorn.

Ο δίσκος έφτασε στο νούμερο 52 του Billboard 200 και έγινε γνωστός μέσω των single "Knock Me Down" και "Higher Ground".Κυκλοφόρησε επίσης το single "Taste the Pain".
Ο δίσκος μέχρι το τέλος της σεζόν είχε στεφθεί πλατινένιος.

Το 2003 επανακυκλοφόρησε με έξτρα τραγούδια.
Νταν Άουερμπακ

O Νταν Άουερμπακ, (αγγλ. "Dan Auerbach", γενν. 14 Μαΐου 1979), είναι ο τραγουδιστής και κιθαρίστας του συγκροτήματος Black Keys. Μαζί με τον Πάτρικ Κάρνι, που είναι ο ντράμερ και το άλλο μισό του ντουέτου έχουν κυκλοφορήσει 7 άλμπουμ ως Black Keys, ενώ όσο η μπάντα ήταν διαλυμένη, κυκλοφόρησε την ατομική του δουλειά "Keep It Hid" το 2009.
Κιθαρίστας

δεξιά|μικρογραφία|375x375εσ| Κιθαρίστρια που παίζει στο 3ο Ετήσιο Φεστιβάλ Κιθάρας Malibu 2017.
Κιθαρίστες στο κέντρο του [[Μπουένος Άιρες]].
Κιθαρίστας είναι ο μουσικός (οργανοπαίχτης) που χρησιμοποιεί ως εργαλείο του την κιθάρα. Υπάρχουν πολλές παραλλαγές του μουσικού οργάνου, όπως η κλασσική, η ακουστική, η ηλεκτρική κιθάρα και το μπάσο. Μερικοί κιθαρίστες συνοδεύουν το παίξιμο της κιθάρας τραγουδώντας, ή με άλλα μουσικά όργανα π.χ. φυσαρμόνικα.
Γιώργος Σαββάκης

Ο Γιώργος Σαββάκης ή Σαβάκης (22 Αυγούστου 1922 - 9 Αυγούστου 2004) ήταν Έλληνας ζωγράφος.
Μάνος Πυροβολάκης

Ο Μάνος Πυροβολάκης (Αθήνα, 1970) είναι Έλληνας τραγουδοποιός, λυράρης κρητικής λύρας και τραγουδιστής.
Σαμανίδες

Οι Σαμανίδες (819-999 μ.Χ., περσικά: سامانیان) ήταν γηγενής περσική δυναστεία στο Μεγάλο Ιράν και την Κεντρική Ασία, ηγέτες της "Αυτοκρατορίας των Σαμανιδών", μετά την κατάρρευση της Αυτοκρατορίας των Σασσανιδών που προκάλεσε η αραβική κατάκτηση. Ιδρύθηκε από τον Σαμάν Χούντα, ο οποίος προσηλυτίστηκε στο Ισλάμ, παρά την καταγωγή του από τη ζωροαστρική θεοκρατική αριστοκρατία της χώρας του.

Βασίλεψαν για 180 χρόνια, σε μια έκταση που περιελάμβανε τις περιοχές Χορασάν, Καμπούλ, Ρέι, Υπερωξιανή, Ταπουρία, Καρμανία, Γκοργκάν, και δυτικά από αυτές τις επαρχίες μέχρι το Ισφαχάν. Στην ακμή της δύναμής τους, ήλεγχαν μια περιοχή που εκτεινόταν νότια ως τα Όρη Σουλεϊμάν στο Πακιστάν, τη Γκάζνα και την Κανταχάρ. Ήταν απόγονοι του διάσημου Πέρση στρατηγού Μπαχράμ Τσομπίν, και εξ'αυτού κατάγονταν από τον Οίκο των Μιχράν, έναν από τους "Επτά Μεγάλους Οίκους" του Ιράν. Στην κυβέρνηση της επικράτειάς τους μιμήθηκαν το διοικητικό μοντέλο των Αββασιδών, με την Αυλή του χαλίφη και τη γενικότερη οργάνωση. Ανταμείφθηκαν για την υποστήριξη των Αββασιδών στην Υπερωξιανή και το Χορασάν, και με τις μεγάλες πόλεις-πρωτεύουσές τους στη Μπουχάρα, τη Μπαλχ, τη Σαμαρκάνδη και τη Χεράτ, διαμόρφωσαν το βασίλειό τους μετά τη νίκη τους επί των Σαφαριδών.

Με τις καταβολές τους από την πόλη Μπαλχ, τμήμα τότε του Μεγάλου Χορασάν, προώθησαν τις Τέχνες, αναπτύσσοντας τις επιστήμες και τη λογοτεχνία, έλκοντας έτσι λογίους όπως τον Ρουντακί και τον Αβικέννα. Η Μπουχάρα μάλιστα, συναγωνιζόταν σε δόξα τη Βαγδάτη των Αββασιδών.

Διάφοροι επιστήμονες σημειώνουν ότι οι Σαμανίδες αναζωογόνησαν την Περσία περισσότερο από τους Βουγίδες και τους Σαφαρίδες, ενώ συνέχισαν να πατρονάρουν τους Άραβες σε σημαντικό βαθμό. Παρόλα αυτά, σε μια διάσημη έδικτο, οι σαμανιδικές Αρχές διακήρυξαν ότι "εδώ, σε αυτή την περιοχή, η γλώσσα είναι η Περσική, και οι βασιλιάδες του βασιλείου είναι Πέρσες βασιλιάδες".

Κατά τη διάρκεια της σαμανιδικής περιόδου σχηματίστηκε στην Κεντρική Ασία το έθνος των Τατζίκων. Η Αυτοκρατορία των Σαμανιδών θεωρείται ως το πρώτο τατζικικό κράτος, ενώ και παλαιότερες ιρανικές δυναστείες προέρχονταν από τις περιοχές ὀπου οι Τατζίκοι κατοικούν έως σήμερα (Ταχιρίδες, Σαφαρίδες, Φαριγουνίδες κλπ.).

Κατηγορία:Περσία
Κατηγορία:Ιστορία του Ιράν
Κατηγορία:Ιστορία του Αφγανιστάν
Κατηγορία:Ιστορία του Καζακστάν
Κατηγορία:Ιστορία του Ουζμπεκιστάν
Κατηγορία:Ιστορία του Τατζικιστάν
Κατηγορία:Ιστορία του Τουρκμενιστάν
Κατηγορία:Πρώην κράτη της Ασίας
Σαμανιδες
Ρομπέρ Εσκαρπίτ

Ο Ρομπέρ Εσκαρπίτ (γαλλ.: "Robert Escarpit", 24 Απριλίου 1918 - 19 Νοεμβρίου 2000) ήταν Γάλλος δημοσιογράφος, πανεπιστημιακός και συγγραφέας.
Επιχείρηση Άλσος

Επιχείρηση Άλσος ("Operation ALSOS"), από την ελληνική λέξη "άλσος", ονομάστηκε η μεγάλη προσπάθεια που εξαπολύθηκε από δυτικές μυστικές υπηρεσίες, κυρίως των ΗΠΑ και του Ηνωμένου Βασιλείου, στον Β' Παγκόσμιο Πόλεμο για συλλογή πληροφοριών που σχετίζονταν με πυρηνικά, αλλά και βιοχημικά προγράμματα και σχετικές δραστηριότητες των διαφόρων χωρών της Ευρώπης και κυρίως της Γερμανίας. Η Επιχείρηση αυτή αποτελούσε μέρος του Προγράμματος Μανχάταν, για την παραγωγή ατομικών βομβών. 
Βασικός στόχος της επιχείρησης Άλσος ήταν αφενός η συμπλήρωση της γνώσης των Δυτικών επί της σχετικής τεχνολογίας καθώς και η αποτροπή της περιέλευσης αυτών των γνώσεων στους Ρώσους.
Πάπας Αναστάσιος Δ΄

Ο Πάπας Αναστάσιος Δ΄ ("Papa Anastasio IV", 1073 – 3 Δεκεμβρίου 1154), γεννημένος ως Κορράντο Ντεμέτρι ντελα Σουμπούρα ("Corrado Demetri della Suburra"), ήταν Πάπας από τις 8 Ιουλίου του 1153 έως το θάνατό του το 1154.
Πιάτσα Ουνιτά ντ' Ιτάλια

Η Πιάτσα Ουνιτά ντ' Ιτάλια (ιταλ: Piazza Unità d'Italia) (πλατεία Ενότητας της Ιταλίας) είναι η κεντρική πλατεία της Τεργέστης. Βρίσκεται στους πρόποδες του λόφου του Σαν Τζούστο. Η πλατεία από τη μία πλευρά ανοίγεται προς τον κόλπο της Τεργέστης και περιβάλλεται από πολυάριθμα κτίρια τα οποία στην πλειοψηφία τους αποτελούν έδρες δημοσίων υπηρεσιών όπως το δημαρχείο και το κτίριο της περιφέρειας του Φρίουλι-Βενέτσια Τζούλια. Η πλατεία έχει συνολική έκταση 12.280 τ.μ. και είναι η μεγαλύτερη παραθαλάσσια πλατεία της Ευρώπης.
Crusader

Crusader είναι ο τίτλος του έκτου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε τον Απρίλιο του 1984, μέσω της γαλλικής δισκογραφικής εταιρείας "Carrere", της οποίας ήταν και η τελευταία κυκλοφορία για τους Saxon.

Το εξώφυλλο του δίσκου παρουσίασε μία επική εικόνα, ενώ οι φωτογραφίες του συγκροτήματος για την προώθηση του δίσκου είχαν ανάλογο ύφος. Το "Crusader", ήταν το τελευταίο άλμπουμ του συγκροτήματος το οποίο ανέβηκε στο Top-20 των βρετανικών τσαρτ, αλλά και των περισσοτέρων ευρωπαϊκών.
Innocence Is No Excuse

Innocence Is No Excuse είναι ο τίτλος του έβδομου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε τον Σεπτέμβριο του 1985 μέσω της δισκογραφικής εταιρείας "EMI".

Ο δίσκος παρουσίασε τους Saxon σε μία στροφή προς την αμερικανική αγορά, προσπαθώντας να κάνουν τον ήχο τους πιο εμπορικό και προσβάσιμο για το κοινό των Ηνωμένων Πολιτειών. Οι αρχικές κριτικές ήταν μέτριες, αλλά με το πέρασμα των χρόνων το "Innocence Is No Excuse" αναγνωρίστηκε από κριτικούς και οπαδούς του συγκροτήματος. Παρ' όλα αυτά, η εμπορική απήχηση του άλμπουμ την εποχή της κυκλοφορίας του ήταν η μετριότερη από οποιονδήποτε δίσκο του συγκροτήματος από το 1980, αφού έφθασε μόλις ως το # 36 στα βρετανικά τσαρτ, παραμένοντας σε αυτά μόλις για 4 εβδομάδες.

Ο δίσκος αυτός, επανεκδόθηκε με ανέκδοτες ηχογραφήσεις, τον Φεβρουάριο του 2010, κυκλοφορία η οποία ανέβηκε στο # 43 των ελληνικών τσαρτ.
Πέτρος Ίτσκος

Ο Πέτρος Ίτσκος (Κατράνιτσα Κοζάνης 1755 - Βελιγράδι 1808) ήταν Έλληνας μεγαλέμπορος και διπλωμάτης του 19ου αιώνα.
Κόλπος της Τεργέστης

thumb|right|270px|Δορυφορική λήψη του κόλπου της Τεργέστης.
Ο Κόλπος της Τεργέστης (ιταλ.Golfo di Trieste, σλοβ.Tržaški zaliv, κροατ.Tršćanski zaljev) είναι ένας κόλπος της Αδριατικής θάλασσας, ο οποίος εκτείνεται από το νησί Γκράντο της ιταλικής επαρχίας της Γκορίτσια μέχρι τη Σαβούντρια της Κροατίας, πολύ κοντά στην πόλη Πιράν της Σλοβενίας. 

Ο κόλπος έχει έκταση περίπου 550 τ.χλμ, με μέσο βάθος 16 μ. και μέγιστο περίπου 25 μ. Η είσοδος του κόλπου έχει πλάτος 21 χιλιόμετρα. Η ακτή είναι σχετικά χαμηλή με αμμώδης βυθό στα δυτικά ενώ το υπόλοιπο τμήμα της ακτής εμφανίζει ως επί το πλείστον ανάγλυφο απότομο και βραχώδες, καθώς βρίσκεται κοντά στο καρστικό οροπέδιο. Στο ιταλικό τμήμα του κόλπου της Τεργεστης χύνεται ο ποταμός Ιζόντσο και ο ποταμός Τιμάβο ενώ στο σλοβένικο τμήμα οι ποταμοί Ριτζάνα και Ντραγκόνια. 

Η πόλη της Τεργέστης βρίσκεται στο εσωτερικό και ανατολικό τμήμα του κόλπου ενώ τα άλλα μεγάλα αστικά κέντρα με θέα στον κόλπο είναι το Μονφαλκόνε, το Ντουίνο και η Μούτζα στην Ιταλία και το Κόπερ, η Ίτζολα και το Πιράν στη Σλοβενία​​.
Honda Accord

Το Honda Accord είναι ένα μεσαίο αυτοκίνητο της κατηγορίας D, που παράγεται από την ιαπωνική αυτοκινητοβιομηχανία Honda από το 1976 έως και σήμερα. Από τον Σεπτέμβριο του 2017, κατασκευάζεται η 10η γενιά του, η οποία και προσφέρεται πλέον μόνο ως 4-πορτο σεντάν, σε αντίθεση με τις παλαιότερες γενιές του, που είχαν και άλλες εκδοχές αμαξώματος. Η πρώτη γενιά του Accord αντικατέστησε το Honda 1300 τον Μάιο του 1976. Η σεντάν εκδοχή του μοντέλου είναι από τα κορυφαία σε πωλήσεις μοντέλα στην αγορά των ΗΠΑ σταθερά από το 1989 μέχρι σήμερα. Διαχρονικά, το Honda Accord έχει κερδίσει πλήθος από βραβεία, διεθνώς.
Ντον Έρεϊ

Ο Ντον Έρεϊ (αγγλ. "Donald Smith "Don" Airey") είναι Άγγλος πιανίστας, κιμπορντίστας και συνθέτης, γνωστός για τη δουλειά του με το χαρντ ροκ συγκρότημα των Deep Purple, αλλά και κατά το παρελθόν με τους Rainbow, τους Black Sabbath, τον Ozzy Osbourne, τους Judas Priest, τον Γκάρι Μουρ και τους Whitesnake, ενώ έχει συνεργαστεί και με πρόσωπα εκτός του χαρντ ροκ ιδιώματος, όπως ο συνθέτης Άντριου Λόυντ Γουέμπερ.
Σαφαρίδες

Οι Σαφαρίδες (861-1003 μ.Χ., περσικά: سلسله صفاریان) ήταν μουσουλμανική σουνιτική δυναστεία από το Σιστάν, που κυβέρνησε τμήματα του ανατολικού Ιράν καθώς και την περιοχή του Χορασάν, Αφγανιστάν και Βαλουχιστάν, από το 861 έως το 1003 μ.Χ. Η δυναστεία, περσικής καταγωγής, ιδρύθηκε από τον Γιακούμπ ιμπν Λέιθ ας-Σαφφάρ, γεννημένο στο Σιστάν, τοπικό αγιάρο (τάξη πολεμιστών), ο οποίος εργάστηκε ως χαλκουργός πριν γίνει πολέμαρχος. Αρχικώς πήρε τον έλεγχο της περιοχής Σιστάν και ξεκίνησε την κατάκτηση της περιοχής που σήμερα είναι γνωστή ως Αφγανιστάν, στο όνομα του Ισλάμ.

Οι Σαφαρίδες χρησιμοποίησαν την πόλη Ζαράντζ, ως βάση για μια επιθετική επέκταση ανατολικά και δυτικά. Πρώτα εισέβαλαν στις βουδιστικές και ινδουιστικές περιοχές που βρίσκονται νότια του Ινδοκούς στο Αφγανιστάν και μετά ανέτρεψαν την περσική δυναστεία των Ταχιριδών, προσαρτώντας το Χορασάν το 873. Κατά το χρόνο θανάτου του Γιακούμπ ας-Σαφφάρ, είχαν κατακτήσει την κοιλάδα της Καμπούλ, τη Σινδική, το Τοχαριστάν, τη Μακρανία, την Καρμανία, τη Φαρς, το Χορασάν και είχαν μάλιστα φτάσει ώς τις πύλες της Βαγδάτης, όπου και ηττήθηκαν από τους Αββασίδες.

Η Αυτοκρατορία των Σαφαριδών δεν κράτησε πολύ μετά το θάνατο του Γιακούμπ ας-Σαφφάρ. Ο αδελφός και διάδοχός του, Αμρ ιμπν Λέιθ, ηττήθηκε σε μάχη στη Μπαλχ από τους Σαμανίδες του Ισμαήλ το 900. Ο Αμρ ιμπν Λέιθ αναγκάστηκε τότε να παραδώσει τις περισσότερες περιοχές του στους νέους αφέντες. Οι Σαφαρίδες περιορίστηκαν στην καρδιά του Σιστάν, με το ρόλο τους να μειώνεται σε αυτόν των υποτελών των Σαμανιδών και των διαδόχων τους.
Επιχείρηση Έψιλον

right|thumb|285px|Το οίκημα Farm Hall, όπου τέθηκαν υπό επιτήρηση οι δέκα εξέχοντες Γερμανοί επιστήμονες κατά την επιχείρηση Έψιλον.
Με την κωδική ονομασία Επιχείρηση Έψιλον (Operation Epsilon), που δόθηκε εκ του προφερόμενου πέμπτου γράμματος του ελληνικού αλφαβήτου, αναφέρεται η περί τη λήξη του Β΄ Παγκόσμιου Πολέμου επιχείρηση επιτήρησης δέκα Γερμανών πυρηνικών επιστημόνων που είχαν προηγουμένως συλληφθεί από τις δυτικές συμμαχικές δυνάμεις. Η επιτήρηση αυτών έγινε στα πλαίσια της Επιχείρησης Άλσους, σε ειδικά παγιδευμένο με μικρόφωνα οίκημα με στόχο να ηχογραφηθούν οι μεταξύ τους συνομιλίες προκειμένου να αποκαλυφθούν στοιχεία περί του γερμανικού πυρηνικού προγράμματος και πόσο κοντά ήταν στην παραγωγή της ατομικής βόμβας.

Οι Γερμανοί επιστήμονες είχαν συλληφθεί τον μήνα Μάιο του 1945 και μεταφέρθηκαν στο Ηνωμένο Βασίλειο, όπου και κρατήθηκαν έξι μήνες, κατά το διάστημα από 3 Ιουλίου 1945 μέχρι 3 Ιανουαρίου 1946 στο οίκημα «Farm Hall» στην περιοχή Γκοντμάντσεστερ κοντά στο Καίμπριτζ.

Οι δέκα Γερμανοί επιστήμονες που κρατήθηκαν στον παραπάνω χώρο ήταν κατ' ελληνική αλφαβητική σειρά οι εξής: Καρλ Βιρτς, Βάλτερ Γκέρλαχ, Χορστ Κόρσινγκ, Μαξ φον Λάουε, Έριχ Μπάγκε, Κουρτ Ντήμπνερ, Καρλ Φρήντριχ φον Βάιτσέκερ, Βέρνερ Χάιζενμπεργκ (βραβείο Νόμπελ Φυσικής 1932), Όττο Χαν (βραβείο Νόμπελ Χημείας 1944) και Πάουλ Χάρτεκ.

Από τη κράτηση των παραπάνω κανένα σημαντικό στοιχείο δεν αποκαλύφθηκε. Κατά την κράτησή τους ενημερώθηκαν για τη ρίψη της ατομικής βόμβας στη Χιροσίμα και το Ναγκασάκι.

Μερικοί από τους παραπάνω επιστήμονες δεν είχαν σχεδόν καμία σχέση με το πυρηνικό πρόγραμμα. Για παράδειγμα, ο Όττο Χαν (με τον βοηθό του Φριτς Στράσμαν) είχε ανακαλύψει την πυρηνική σχάση, τον Δεκέμβριο του 1938, αλλά κατά τα άλλα δεν είχε καμία συμμετοχή. Ο Μαξ φον Λάουε ήταν, όπως και ο Χαν, ένθερμος αντι-Ναζιστής και δεν είχε εμπλακεί σε καμία σχετική εργασία στη Φυσική κατά τη διάρκεια του πολέμου. Στις κρυφές μαγνητοφωνημένες καταγραφές, ο Όττο Χαν σκέφτηκε ακόμα και την αυτοκτονία όταν έμαθε για τον αμερικανικό βομβαρδισμό της Χιροσίμα, πιστεύοντας ότι ο ίδιος προσωπικά ήταν υπεύθυνος για το θάνατο και τη δυστυχία των δεκάδων χιλιάδων αθώων αμάχων του ιαπωνικού λαού, ενώ λιγότερο από δύο εβδομάδες μετά την ανακοίνωση του Χάιζενμπεργκ μπόρεσε να καταλάβει τη διαδικασία με την οποία η βόμβα είχε κατασκευαστεί και πυροδοτηθεί.

Οι συγκεκριμένες μαγνητοταινίες αρχικά στάλθηκαν ως αναφορές σε Βρετανούς αξιωματικούς, και στη συνέχεια διαβιβάστηκαν στο Τμήμα Πολέμου των ΗΠΑ, για να καταλήξουν στον αρχηγό - διοικητή του Προγράμματος Μανχάταν στρατηγό Λέσλι Γκρόουβς, ως τμήμα της Επιχείρησης «Άλσος». Τον Φεβρουάριο του 1992 οι ταινίες είχαν αποχαρακτηριστεί και μπορούσαν πλέον να δημοσιευθούν.

Τα γεγονότα στο Hall Farm αναφέρθηκαν δραματοποιημένα στο BBC Radio 4 στις 15 Ιουνίου 2010 στην παρουσίαση «Πυρηνικές Αντιδράσεις», που γράφτηκε από τον Adam Ganz.
Χαράλαμπος Αθανασίου

Ο Χαράλαμπος Αθανασίου (Αγία Παρασκευή Λέσβου, 18 Απριλίου 1946) είναι Έλληνας δικαστικός και πολιτικός, βουλευτής με την Νέα Δημοκρατία από το 2012. Κατείχε τη θέση του Υπουργού Δικαιοσύνης, Διαφάνειας και Ανθρωπίνων Δικαιωμάτων, από τον Ιούνιο του 2013 μέχρι τον Ιανουάριο του 2015. 

Εξελέγη για πρώτη φορά βουλευτής Επικρατείας με τη Νέα Δημοκρατία το 2012. Επανεξελέγη ως βουλευτής Νομού Λέσβου με την Νέα Δημοκρατία το 2015.
Honda S2000

Το Honda S2000 είναι ένα 2-πορτο, 2-θέσιο σπορ roadster αυτοκίνητο, που παρήχθη από την ιαπωνική αυτοκινητοβιομηχανία Honda, από το 1999 μέχρι και το 2009. Παρουσιάστηκε για πρώτη φορά στο Σαλόνι Αυτοκινήτου του Τόκιο το 1995 ως δοκιμαστικό πρωτότυπο (concept car), ενώ λανσαρίστηκε στην αγορά τον Απρίλιο του 1999 για να γιορτάσει την 50-ή επέτειο της εταιρείας. Το S2000 πήρε το όνομά του από τον κυβισμό του κινητήρα των 2.0 λίτρων, και συνέχισε την παράδοση των roadsters S500, S600 και S800 της δεκαετίας του 1960, ως ιδεολογικός απόγονός τους.
Συμφωνία του Κεμπέκ

thumb|right|290px|Συμφωνία του Κεμπέκ: Μακένζι Κινγκ, Ρούζβελτ, Τσώρτσιλ - 1943
Η Συμφωνία του Κεμπέκ (Quebec Agreement) ήταν μια ιστορική συμμαχική διμερής συμφωνία που αφορούσε την πρώτη συντονισμένη διακρατική ανάπτυξη της πυρηνικής ενέργειας. Η Συμφωνία του Κεμπέκ συνομολογήθηκε από τις ΗΠΑ και το Ηνωμένο Βασίλειο στο Κεμπέκ του Καναδά στις 19 Αυγούστου του 1943, (εξ ου και η ονομασία της), λίγο πριν το τέλος του Β΄ Παγκοσμίου Πολέμου. Η συμφωνία αυτή περιελάμβανε πέντε όρους με τέσσερις βασικές ρυθμίσεις επί του τελευταίου που αφορούσαν δημιουργία ειδικής επιτροπής, ανταλλαγή πολιτικών και επιστημονικών απόψεων καθώς και ανταλλαγή γνώσεων στο συντονισμό έρευνας και ανάπτυξης της πυρηνικής ενέργειας και της τεχνολογίας στη παραγωγή ατομικής βόμβας. 

Την συμφωνία συνυπέγραψαν ο Πρόεδρος των ΗΠΑ Φραγκλίνος Ρούσβελτ και ο πρωθυπουργός του Ηνωμένου Βασιλείου Ουίνστων Τσώρτσιλ κατόπιν προτροπής του δεύτερου λόγω μονομερούς οικονομικής αδυναμίας του Ηνωμένου Βασιλείου. Παρών ήταν και ο πρωθυπουργός του Καναδά Μακένζι Κινγκ. Την εποχή εκείνη οι ΗΠΑ φερόταν η ιδανικότερη χώρα στο τομέα της επιστήμης και της τεχνολογίας με τεράστιο δυναμικό τεχνολόγων και οικονομικών πόρων που θα μπορούσε ν΄αναλάβει τον εν λόγω συντονισμό έρευνας και παραγωγής πυρηνικών όπλων. Σημειώνεται ότι στις ΗΠΑ είχε ήδη συσταθεί από το 1938 ειδική "Συμβουλευτική επιτροπή επί του ουρανίου". Ο πρωθυπουργός Τσώρτσιλ πιεζόμενος και από τους Βρετανούς επιστήμονες για το εφικτό της παραγωγής ατομικής βόμβας αλλά μόνο με την αμερικανική οικονομική κάλυψη αποφάσισε σε μια αμερικανο-αγγλική συνεργασία συμπαραγωγής.

Έτσι τον Ιούλιο του 1943, Αμερικανοί επιτετραμμένοι φθάνοντας στο Λονδίνο, αφού μελέτησαν και συζήτησαν σχετικά θέματα τάχθηκαν θετικά σε μια τέτοια σύμπραξη όπου και ακολούθησε η συνάντηση και η συνομολόγηση της συμφωνίας με χαρακτηριστική ονομασία Συμφωνία Συνεργασίας ΗΠΑ και Ηνωμένου Βασιλείου επί κραμάτων Τιούμπ". Μετά την υπογραφή τα δύο κράτη αντάλλαξαν τις επιμέρους εκθέσεις τους και τις σχετικές προόδους που είχαν γίνει εκατέρωθεν. Η συμφωνία αυτή εντάχθηκε αμέσως στο Πρόγραμμα Μανχάταν το οποίο είχε ξεκινήσει η υλοποίησή του.
Πολ Γουέσλι

Ο Πολ Γουέσλι (πραγματικό όνομα: Πολ Βασιλέφσκι, "Pawel Tomasz Wasilewski", 23 Ιουλίου 1982) είναι Πολωνός και Αμερικανός ηθοποιός και πρώην μοντέλο, περισσότερο γνωστός για τον ρόλο του Στέφαν Σάλβατορ στο τηλεοπτικό δράμα "The Vampire Diaries " στο CW και ως Άαρον Κόρμετ στη σειρά Fallen του ABC Families.
Πάπας Πίος Η΄

Ο Πάπας Πίος Η΄ ("Papa Pio VIII", 20 Νοεμβρίου 1761 – 30 Νοεμβρίου 1830), γεννημένος Francesco Saverio Castiglioni ήταν Πάπας το 1829 και το 1830.
Γκρυγιέρ

Το χωριό της Ελβετίας Γκρυγιέρ (Gruyères) βρίσκεται στις Άλπεις και απέχει 121 χλμ από τη Γενεύη και 56 χλμ από τη Λωζάνη. Έχει σπίτια του 15ου και του 17ου αιώνα, ενώ από πάνω του δεσπόζει το Σατό ντε Γκρυγιέρ. Είναι δημοφιλής τουριστικός προορισμός και το καλοκαίρι επικρατεί συνωστισμός.
Τζιμπάλ

thumb|280px|right|Χάρτης του 1886 που απεικονίζει την επαρχία Τζιμπάλ το 10ο αιώνα μ.Χ.
Η Τζιμπάλ, επίσης γνωστή ως το Περσικό Ιράκ (αραβικά "Ιράκ αλ-Ατζάμ"), ήταν επαρχία υπό αραβική εξουσία στο δυτικό Ιράν, υπό την εξουσία του χαλιφάτου των Αββασιδών. Είχε σχεδόν κοινά σύνορα με την αρχαία χώρα των Μήδων. Το 10ο αιώνα επανήλθε υπό την εξουσία των Μπουγιδών.

Η λέξη Τζιμπάλ είναι αραβική, σημαίνει "βουνό" και σε αυτή την περίπτωση αναφέρεται στο όρος Ζάγρος.

Κατηγορία:Ιστορικές περιοχές του Ιράν
Φαρς

thumb|right|250px|Η επαρχία Φαρς του Ιράν
Η Φαρς (), αρχικώς Παρς (η αρχαία επαρχία Περσίς), είναι μία από τις 31 επαρχίες και γνωστή ως Πολιτιστική Πρωτεύουσα του Ιράν. Βρίσκεται στα νότια της χώρας με πρωτεύουσα το Σιράζ. Η περιοχή έχει έκταση 122.400 τετ.χλμ. Το 2006, η επαρχία αυτή είχε πληθυσμό 4,57 εκ. κατοίκων, εκ των οποίων 61,2% καταγράφησαν ως κάτοικοι του αστικού ιστού, 38,1% ως χωρικοί και 0,7% ως μέλη νομαδικών φυλών. Η ετυμολογία της λέξης "περσικός" (Pārs-ian, ) προέρχεται από τη λἐξη Φαρς (Παρς).

Η Φαρς ή Παρς είναι η αρχική κοιτίδα των Περσών. Το όνομα των ίδιων των Περσών για τη γλώσσα τους είναι "φαρσί" ή "παρσί".
Ταλαχάσι

Το Ταλαχάσι (αγγλικά: Tallahassee, Florida), είναι πόλη των ΗΠΑ, πρωτεύουσα της αμερικανικής πολιτείας της Φλόριντα και έδρα της κομητείας Λέον. 

Η πόλη του Ταλαχάσι, έχει πληθυσμό 197,974 κατοίκους (σύμφωνα με εκτιμήσεις για το 2021), κατατάσσοντάς τη 125η στις Ηνωμένες Πολιτείες. Ο πληθυσμός της μητροπολιτικής περιοχής του Ταλαχάσι, ανέρχεται σε 393,045 κατοίκους. 

Το Ταλαχάσι, βρίσκεται στη βορειοδυτική Φλόριντα, στο νότιο άκρο μιας ελαφρώς λοφώδους περιοχής, γνωστής ως Ρεντ Χιλς. Το υψόμετρο ποικίλλει από το επιπέδο της θάλασσας μέχρι τα 62 μέτρα. Η περιοχή πήρε το σημερινό της όνομα στα τέλη του 16ου αιώνα, όταν οι ντόπιοι πληθυσμοί εξολοθρεύτηκαν από τις ασθένειες που μετέφεραν οι Ισπανοί ή έφυγαν, και έτσι πήρε το όνομα "Ταλλαχάσση", που σημαίνει εγκαταλελειμμένοι ή παλιοί αγροί στη γλώσσα των Ινδιάνων Μουσκογκίν.

__ΕΥΡΕΤΗΡΙΟ__
Αλφρέντο Καταλάνι

Ο Αλφρέντο Καταλάνι ("Alfredo Catalani", 19 Ιουνίου 1854 – 7 Αυγούστου 1893) ήταν Ιταλός συνθέτης της όπερας, γνωστός κυρίως για τις όπερές του "Λορελάι" (1890) και "La Wally" (1892). Η "La Wally", σε λιμπρέτο του Λουίτζι Ιλλίκα, περιέχει την πιο διάσημη άρια του Καταλάνι, την «Ebben? Ne andrò lontana». Οι άλλες όπερες του συνθέτη ήταν λιγότερο επιτυχημένες, εν μέρει εξαιτίας κατώτερης ποιότητας λιμπρέτων.
Rock the Nations

Το Rock the Nations είναι το όγδοο στούντιο άλμπουμ του βρετανικού χέβι μέταλ συγκροτήματος Saxon, το οποίο κυκλοφόρησε τον Οκτώβριο του 1986 μέσω της δισκογραφικής εταιρείας "ΕΜΙ".

Οι πωλήσεις του ""Rock the Nations" ήταν χαμηλότερες σε σύγκριση με τους προηγούμενους δίσκους του συγκροτήματος και χαρακτηριστικό είναι το γεγονός ότι είναι ο τελευταίος δίσκος των Saxon, ο οποίος ανέβηκε στο Top-40 των βρετανικών τσαρτ.

Πριν τις ηχογραφήσεις του δίσκου, ο μπασίστας Στηβ Ντώσον αποχώρησε από το συγκρότημα, με αποτέλεσμα τα μέρη του μπάσου να ηχογραφηθούν από τον τραγουδιστή Μπιφ Μπάιφορντ, ο οποίος έπαιζε μπάσο πριν αναλάβει το μικρόφωνο του συγκροτήματος. Για τις ζωντανές εμφανίσεις των Saxon, τη θέση του μπασίστα ανέλαβε ο Πωλ Τζόνσον.

Στα τραγούδια "Party 'til You Puke" και "Northern Lady"" συμμετείχε ο Έλτον Τζον.
Rock 'n' Roll Gypsies

Το Rock 'n' Roll Gypsies είναι το δεύτερο ζωντανά ηχογραφημένο άλμπουμ, του βρετανικού χέβι μέταλ συγκροτήματος Saxon. Κυκλοφόρησε το Νοέμβριο του 1989 σε μορφή βινυλίου, μέσω της εταιρείας "Roadrunner".

Ο δίσκος αυτός, είναι ο πρώτος στον οποίο συμμετέχει ο Νιμπς Κάρτερ, μόνιμο μέλος του συγκροτήματος από εκείνο το χρονικό σημείο και έπειτα. Επανεκδόθηκε στις 11 Δεκεμβρίου του 2001, μέσω της "Connoiseur Collection".
Στυλιανός Κοκκινάκης

Ο Στυλιανός Κοκκινάκης ήταν Έλληνας οπλαρχηγός του Μακεδονικού Αγώνα.
Δουκάτο της Βουρβόνης

Το Δουκάτο της Βουρβόνης ή Μπουρμπονναί ήταν ένα δουκάτο που υπήρξε μεταξύ του 14ου και του 16ου αιώνα, το οποίο αντιστοιχεί στον σημερινό νομό του Αλλιέ, καθώς και σε ένα τμήμα του νομού του Σερ (Διαμέρισμα του Σαιντ-Αμάν-Μονρόν).
Salisbury

Το Salisubry είναι το δεύτερο στούντιο άλμπουμ του βρετανικού χαρντ ροκ συγκροτήματος Uriah Heep, το οποίο κυκλοφόρησε τον Ιανουάριο του 1971 στις Ηνωμένες Πολιτείες και ένα μήνα αργότερα στον υπόλοιπο κόσμο, μέσω της "Vertigo Records".
Ο δίσκος παρουσίασε τους Uriah Heep σε μία "progressive" ροκ μουσική προσέγγιση, με χαρακτηριστικό παράδειγμα το ομώνυμο κομμάτι του δίσκου, του οποίου η διάρκεια ξεπερνάει τα 16 λεπτά. Το ""Salisbury" έδωσε στο συγκρότημα και την πρώτη τους επιτυχία στους καταλόγους των σινγκλ, με το τραγούδι "Lady in Black"", το οποίο παρέμεινε στα γερμανικά τσαρτ για 44 εβδομάδες, ξαναμπαίνοντας στους καταλόγους το 1977.
Ο συγκεκριμένος δίσκος ήταν και ο τελευταίος του ντράμερ Κηθ Μπέηκερ με το συγκρότημα, αφού αντικαταστάθηκε από τον Ίαν Κλαρκ μετά το πέρας της περιοδείας για την προώθηση του.
Ορτοκίδες

thumb|right|250px|Τμήμα των τειχών του Ντιγιαρμπακίρ
Οι Ορτοκίδες ή Αρτουκίδες ήταν τουρκομανική δυναστεία που κυβέρνησε την Ανατολική Ανατολία, Βόρεια Συρία και Βόρειο Ιράκ κατά τον 11ο και τον 12ο αιώνα μ.Χ. 

Οι Ορτοκίδες κυβέρνησαν την περιφέρεια του Ντιγιαρμπακίρ στη νοτιοανατολική Ανατολία μέσω δύο κλάδων: των Χισν Καϋφά-Αμίτ και των Μαρντίν-Μαγιαφαρικίν. Ο πρώτος ηγέτης τους, Ορτούκ ιμπν Εκσέμπ, αναφέρεται ότι πήρε μέρος σε εκστρατεία του Βυζαντίου κατά των Νορμανδών. Λίγα χρόνια αργότερα πολέμησε για λογαριασμό του Σελτζούκου σουλτάνου Μαλίκ Σαχ Α΄ και του αδελφού του Τουτούς, παίρνοντας για τις υπηρεσίες του ως αντάλλαγμα την Παλαιστίνη (1086). Ο διάδοχός του Μουγίν αντ-Ντιν Σοκμέν, μετά την κατάκτηση της Παλαιστίνης από τους Φατιμίδες της Αιγύπτου γύρισε στο Ντιγιαρμπακίρ και ανέλαβε τη διοίκηση της εκεί περιοχής. 

Στη μεγαλύτερη ακμή τους οι Ορτοκίδες έφτασαν μέχρι τη Μεσοποταμία, επεκτεινόμενοι βορειοανατολικά κατά μήκος της ανατολικής όχθης του Ευφράτη στην περιοχή της Άμιδας (1113). Η ανάμιξή τους σε πολέμους με τους Σταυροφόρους και οι βλέψεις του Σαλαντίν στην περιοχή επέφεραν την παρακμή τους, υποτάσσοντάς τους στον μεγάλο Κούρδο πολέμαρχο και τους διαδόχους του Αγιουβίδες τη δεκαετία του 1180. 

Κατόπιν αυτού, οι Ορτοκίδες εξακολούθησαν να ηγεμονεύουν στο Ντιγιαρμπακίρ, ως υποτελείς όμως των Σελτζούκων του Ικονίου και των Χωρεσμίων Τούρκων. Το 1232 ο κλάδος των Χισν Καϋφά-Αμίτ διαλύθηκε από τους Σελτζούκους ενώ ο κλάδος των Μαρντίν-Μαγιαφαρικίν διατηρήθηκε ως υποτελής στους Μογγόλους έως το 1408, οπότε και διαλύθηκε από την τουρκομανική ομοσπονδία των Καρά Κογιουνλού.
Μπουγίδες

Οι Μπουγίδες ή Βουγίδες, γνωστοί και ως Βουγιαχίδες, Βουβαϊχίδες ή Μπουίδες (934-1055 μ.Χ., περσικά: آل بویه) ήταν σιιτική δυναστεία δαϋλαμιτικών και κουρδικών καταβολών από το Νταϋλαμάν της περιοχής Γκιλάν στο βόρειο Ιράν. Ίδρυσαν μια συνομοσπονδία που ήλεγχε το μεγαλύτερο τμήμα του σημερινού Ιράν και του Ιράκ τον 10ο και 11ο αιώνα. Κατά τη διάρκεια του 10ου και 11ου αιώνα, λίγο πριν την εισβολή των Σελτζούκων Τούρκων, οι Μπουγίδες ήταν η πιο σημαίνουσα δυναστεία στη Μέση Ανατολή.

Ιδρυτές της συνομοσπονδίας των Μπουγιδών ήταν ο Αλί ιμπν Μπουγιά και οι δύο νεότεροι αδελφοί του, αλ-Χασάν και Αχμάντ. Αρχικώς στρατιώτης στην υπηρεσία των Ζιγιαριδών του Ταμπαριστάν, ο Αλί κατάφερε να συγκεντρώσει στρατό και να νικήσει τον Τούρκο στρατηγό Γιακούτ των Αββασιδών το 934. Tο 946 κατέλαβαν τη Βαγδάτη. Ενώ αποδέχοντο την κατ' όνομα εξουσία του χαλίφη της Βαγδάτης, οι Μπουγίδες αυθέντες απέκτησαν αποτελεσματικό έλεγχο του κράτους.

Οι πρώτες δεκαετίες της μπουγιδικής συνομοσπονδίας, χαρακτηρίζονταν από μεγάλες εδαφικές κατακτήσεις. Επιπρόσθετα στη Φαρς και την Τζιμπάλ, τις οποίες κατέκτησαν στη δεκαετία του 930, και το κεντρικό Ιράκ, που υπέταξαν το 945, οι Μπουγίδες πήραν τη Ρέι (943), την Καρμανία (967), το Ομάν (967), την Άνω Μεσοποταμία (Τζαζίρα) (979), το Ταμπαριστάν (980) και το Γκοργκάν (981). Κατόπιν οι Μπουγίδες έπεσαν σε μακρά παρακμή, με τμήματα της συνομοσπονδίας βαθμιαία να αποσκιρτούν και τοπικές δυναστείες υπό την ηγεσία τους να κηρύσσουν μονομερώς την ανεξαρτησία τους.
Ρίκινος

Ο ρίκινος (επιστημονική ονομασία: "Ricinus communis, Ρίκινος ο κοινός"), επίσης "ρετσινολαδιά, κίκι, χαμοκουκιά, κολοκκίκι " και "κρότωνας", είναι πολυετές φυτό της οικογένειας των Ευφορβιοειδών. Είναι το μοναδικό είδος στο γένος ρίκινος. Είναι γνωστό γιατί από αυτό το φυτό εξάγεται το καστορέλαιο, γνωστό επίσης ως ρετσινόλαδο. Η ρετσινολαδιά είναι αυτοφυής στη νοτιοανατολική Μεσόγειο, συμπεριλαμβανομένης της Ελλάδας, την ανατολική Αφρική και την Ινδία, αν και δεν είναι γνωστό από πού προέρχεται. Το φυτό επίσης έχει εγκλιματιστεί και σε άλλες περιοχές της Γης με τροπικό κλίμα, όπου χρησιμοποιείται ως καλλωπιστικό.
NextGen Series

Η NextGen Series ("Αγώνες επόμενης γενιάς") είναι μια ευρωπαϊκή διασυλλογική ποδοσφαιρική διοργάνωση για ομάδες με παίκτες κάτω των 19 ετών (Κ-19). Ξεκίνησε τη σεζόν 2011-12 και διεξάγεται στα πρότυπα του Τσάμπιονς Λιγκ αν και δεν είναι διοργάνωση της UEFA. Σχεδιάστηκε ώστε να προβληθούν και να προωθηθούν νεαροί ποδοσφαιριστές, έχοντας την ευκαιρία να αγωνιστούν μεταξύ τους σε μια διεθνή διοργάνωση. Η διοργάνωση δημιουργήθηκε από τον τηλεοπτικό παραγωγό Τζάστιν Άντριους (Justin Andrews) και από τον αθλητικό διευθυντή της αγγλικής ομάδας Μπρέντφορντ ΦΚ Μαρκ Γουορμπέρτον (Mark Warburton).

Από τη σεζόν 2013-14 η διοργάνωση καταργήθηκε, μιας και η UEFA προχώρησε στη διοργάνωση του UEFA Youth League, με συμμετοχή των ομάδων Κ-19, όσων συλλόγων μετέχουν στους ομίλους του Τσάμπιονς Λιγκ. Οι ομάδες μετέχουν ακριβώς στους ίδιους ομίλους, με το ίδιο πρόγραμμα.
Ραδιοχημεία

Η Ραδιοχημεία αποτελεί ιδιαίτερο επιστημονικό κλάδο της Πυρηνικής χημείας με ένα ευρύ αντικείμενο έρευνας και μελέτης των φυσικών και χημικών ιδιοτήτων των ραδιοστοιχείων, καθώς και όλων εκείνων των χημικών φαινομένων που απαντώνται κατά τις πυρηνικές αντιδράσεις και τις ραδιενεργές διασπάσεις. Ουσιαστικά πρόκειται για τη χημεία των ραδιενεργών υλικών. Οι επιστήμονες του κλάδου αυτού καλούνται Ραδιοχημικοί.

Από τα εν λόγω φαινόμενα των ραδιενεργών διασπάσεων δεν περιλαμβάνονται στο ερευνητικό πεδίο της Ραδιοχημείας η μελέτη των αποτελεσμάτων της επίδρασης των πυρηνικών ακτινοβολιών στην ύλη που αποτελεί κύριο αντικείμενο μελέτης νεότερης συγγενούς επιστήμης της Ακτινοχημείας.
Σαφαβίδες

Οι Σαφαβίδες (1501-1736 μ.Χ., περσικά: دودمان صفوی‎‎) ήταν μία από τις πιο σημαντικές βασιλικές δυναστείες του Ιράν. Κυβέρνησαν μία από τις μεγαλύτερες περσικές αυτοκρατορίες μετά τη μουσουλμανική κατάκτηση της Περσίας και καθιέρωσαν τη Δωδέκατη Σχολή του σιιτικού Ισλάμ (ο σημαντικότερος κλάδος του Σιιτισμού, που πρεσβεύει την ύπαρξη 12 ιμάμηδων) ως επίσημη θρησκεία της αυτοκρατορίας τους, σηματοδοτώντας ένα από τα πιο σημαντικά σημεία της μουσουλμανικής ιστορίας. Οι Σαφαβίδες κυβέρνησαν από το 1501 έως το 1722 (με μια μικρή επαναφορά από το 1729 έως το 1736) και στην ακμή τους ήλεγχαν όλο το σημερινό Ιράν, Αζερμπαϊτζάν και Αρμενία, το μεγαλύτερο τμήμα του Ιράκ, της Γεωργίας, του Αφγανιστάν, και του Καυκάσου, καθώς και τμήματα των Πακιστάν, Τουρκμενιστάν και Τουρκίας. Το σαφαβιδικό Ιράν ήταν μία από τις δυνάμεις που χρησιμοποιούσε ήδη από τότε στο στρατό της την πυρίτιδα, μαζί με τους γείτονές της, την Οθωμανική Αυτοκρατορία και την Μογγολική Αυτοκρατορία της Ινδίας.

Η σαφαβιδική δυναστεία είχε τις ρίζες της στο σουφιτικό τάγμα "Σαφαβίγια" (Σαφαβίδες), που ιδρύθηκε στην πόλη Αρνταμπίλ στην περιοχή του βορειοδυτικού Ιράν. Οι πρόγονοί της ήταν ένα μείγμα εθνοτήτων και φυλών (Αζέρων, Κούρδων και Τουρκομάνων, που περιελάμβαναν επιγαμίες με αξιωματούχους Γεωργιανούς και Έλληνες του Πόντου). Από τη βάση τους στην Αρνταμπίλ, οι Σαφαβίδες εδραίωσαν τον έλεγχό τους επί του "Μεγάλου Ιράν" (το Ιράν μαζί με τις περιοχές εκτός του σημερινού Ιράν που κάποτε κυβερνώντο από περσικές δυναστείες ή ήταν πολιτισμικά βαθύτατα επηρεασμένες από την περσική κουλτούρα) και επανέφεραν την ιρανική ταυτότητα στην περιοχή, αποτελώντας έτσι την πρώτη ιθαγενή δυναστεία από τον καιρό της Αυτοκρατορίας των Σασσανιδών που ίδρυσε ένα ενοποιημένο ιρανικό κράτος.

Παρά το τέλος της το 1736, η κληρονομιά που άφησε πίσω της ήταν η αναβίωση της Περσίας ως σημαντικού οικονομικού παράγοντα ανάμεσα στην Ανατολή και τη Δύση, η εδραίωση ενός επαρκούς διοικητικού και γραφειοκρατικού μηχανισμού, οι καινοτομίες στην Αρχιτεκτονική και η άνθιση των Τεχνών. Οι Σαφαβίδες άφησαν επίσης το σημάδι τους στην τωρινή εποχή διαδίδοντας και επιβάλλοντας το σιιτικό Ισλάμ στο Ιράν, καθώς και σε μεγάλα τμήματα του Καυκάσου, της Ανατολίας και της Μεσοποταμίας.
Sede vacante

Sede vacante ("κενή έδρα" και συνηθέστερα "χηρεύων θρόνος") είναι μια έκφραση που χρησιμοποιείται στο Κανονικό Δίκαιο της Καθολικής Εκκλησίας και της Εκκλησίας της Αγγλίας, η οποία αναφέρεται στην μη πλήρωση της επισκοπικής έδρας μιας συγκεκριμένης εκκλησίας. Είναι η Λατινική απόδοση της έκφρασης "η έδρα που είναι κενή" (η αφαιρετική απόλυτη του "sedes vacans" "κενή έδρα"), με την συγκεκριμένη έδρα να είναι η "καθέδρα" της συγκεκριμένης εκκλησίας.
Solid Ball of Rock

Το Solid Ball of Rock είναι το δέκατο στούντιο άλμπουμ του βρετανικού χέβι μέταλ συγκροτήματος Saxon, το οποίο κυκλοφόρησε τον Φεβρουάριο του 1991 μέσω της δισκογραφικής εταιρείας "Virgin".

Αυτός ήταν ο πρώτος στούντιο δίσκος του συγκροτήματος με τον μπασίστα Νιμπς Κάρτερ στη σύνθεση τους, ενώ είναι το άλμπουμ το οποίο σηματοδότησε την επιστροφή των Saxon στον ήχο ο οποίος τους έκανε γνωστούς, το κλασικό χέβι μέταλ, βασισμένο στο New Wave of British Heavy Metal.
Μάχη του Υδάσπη

Η μάχη στον Υδάσπη ποταμό διεξήχθη το 326 π.Χ., όταν ο Μέγας Αλέξανδρος κινήθηκε εναντίον του βασιλιά Πώρου του ινδικού βασιλείου Παουραβά στις όχθες του ποταμού Υδάσπη στην Πενταποταμία (σήμερα περιοχή Παντζάμπ στο Πακιστάν, κοντά στην πόλη Μπχέρα).

Η Μάχη του Υδάσπη οδήγησε σε πλήρη ελληνική νίκη και στην προσάρτηση της Πενταποταμίας, η οποία επεξέτεινε περαιτέρω τα όρια της Μακεδονικής αυτοκρατορίας και εκτός των αρχικών ορίων της ηττημένης πλέον Περσικής Αυτοκρατορίας.

Η τακτική του Μεγάλου Αλεξάνδρου να διασχίσουν τα μακεδονικά και τα άλλα συμμαχικά στρατεύματα (αποτελούμενα από τμήματα του περσικού στρατού και του ινδικού στρατού του βασιλείου του Ταξίλη) κατά την περίοδο των μουσώνων τον πλημμυρισμένο Υδάσπη και παρά την επιφυλακή του στρατού του Πώρου να κατορθώσουν να τον αιφνιδιάσουν πλευρικά, αναφέρεται ως ένα από τα «στρατηγικά αριστουργήματα» του. Αν και νικηφόρα η μάχη αυτή του Υδάσπη ποταμού, ήταν επίσης και η πιο δαπανηρή, σε επίπεδο απωλειών, μάχη που πολέμησαν ως τότε οι Μακεδόνες. 

Η αντίσταση που προέβαλε ο βασιλιάς Πώρος και οι άνδρες του κέρδισε το σεβασμό του Μεγάλου Αλεξάνδρου ο οποίος του ζήτησε να γίνει Σατράπης στη μακεδονική αυτή κτήση.

Η μάχη είναι σημαντική και ιστορικά, γιατί επέτρεψε το άνοιγμα προς την Αρχαία Ινδία, τόσο για την ελληνική πολιτική (Αυτοκρατορία των Σελευκιδών, Ελληνοϊνδικό Βασίλειο), όσο και για την πολιτισμική επιρροή (Ελληνοβουδιστική τέχνη), οι οποίες έκτοτε επρόκειτο να συνεχιστούν για πολλούς αιώνες.
NRJ Group

μικρογραφία|Το λογότυπο του NRJ Group.

Το NRJ Group είναι γαλλικός οπτικοακουστικός όμιλος που αναπτύχθηκε γύρω από τον ραδιοφωνικό σταθμό NRJ, με έτος ίδρυσης το 1981. Ιδρυτές του NRJ Group είναι οι Ζαν-Πωλ Μπωντκρού και Μαξ Γκατζινί.
Βίκτωρ Παγουλάτος

Ο Διονύσιος – Βίκτωρ Παγουλάτος ήταν Έλληνας ηθοποιός και σκηνοθέτης
Αλεξανδρινό Τυπικό

Το Αλεξανδρινό Τυπικό ονομάζεται επίσημα Λειτουργία του Αγίου Μάρκου, παραδοσιακά θεωρούμενου ως πρώτου επισκόπου της Αλεξάνδρειας. Το Αλεξανδρινό Τυπικό περιέχει στοιχεία από την λειτουργία του Αγίου Βασιλείου, του Κυρίλλου του Μεγάλου και του Γρηγορίου του Ναζιανζηνού. H Λειτουργία του Αγίου Κυρίλλου είναι μια Κοπτική έκδοση της Λειτουργία του Αγίου Μάρκου η οποία ήταν στα Ελληνικά.

Το Αλεξανδρινό Τυπικό υποκατηγοριοποιείται σε δύο τυπικά: το Κοπτικό Τυπικό και το "Τυπικό Ge'ez". Κυρίως απαντώμενο στην Αίγυπτο, το Κοπτικό Τυπικό χρησιμοποιεί τα Κοπτικά στην λειτουργία του σε αμφότερες την Κοπτική Ορθόδοξη Εκκλησία και την Κοπτική Καθολική Εκκλησία. Το Τυπικό Ge'ez συναντάται στην Αιθιοπία, στην Ερυθραία, στην Ιερουσαλήμ και την Σομαλία. Χρησιμοποιείται στην Αιθιοπική Ορθόδοξη Tewahedo Εκκλησία, την Ερυθραϊκή Ορθόδοξη Tewahedo Εκκλησία και την Αιθιοπική Καθολική Εκκλησία στις λειτουργίες τους.
Commodore VIC-20

Ο Commodore VIC-20 ήταν από τους πρώτους οικιακούς υπολογιστές 8-bit, που παρουσιάστηκαν από την Commodore στις αρχές της δεκαετίας του ´80. Η παρουσίαση του έγινε τρία χρόνια μετά την αρχική κυκλοφορία του προηγούμενου μοντέλου με το όνομα PET και οι πωλήσεις του έφτασαν τα 1.000.000 κομμάτια. Το όνομα VIC το πήρε από το ενσωματωμένο κύκλωμα γραφικών και ήχου "VIC-I (6560)" που διέθετε. Η έμφαση στα γραφικά και στον ήχο ήταν και το βασικό του πλεονέκτημα σε σχέση με τον προκάτοχό του. Ενδεικτικά οι ανταγωνιστές του την εποχή εκείνη ήταν στις ΗΠΑ, ο Texas TI99/4A, ο Apple II, ο Tandy Color, ο Atari 400 και στην Ευρώπη ο Sinclair ZX81. Η αρχική τιμή πώλησης του το 1981 στις ΗΠΑ ήταν 299 δολάρια. Στη Γερμανία κυκλοφόρησε ως "VC-20" και στην Ιαπωνία ως "VIC-1001". Τον διαδέχτηκε ο Commodore 64.
Σπύρος Μπαλωμένος

Ο Σπύρος Μπαλωμένος, γεννημένος στις 28 Φεβρουαρίου 1979 στην Αθήνα, είναι Έλληνας διεθνής αθλητής της χειροσφαίρισης.
Βαρωνία της Χαλανδρίτσας

Η Βαρωνία της Χαλανδρίτσας ήταν μεσαιωνικό φέουδο υποτελές στο Πριγκιπάτο της Αχαΐας, που ιδρύθηκε από τον Γουλιέλμο Β΄ Βιλλεαρδουίνο. Η βαρονία βρισκόταν στη βορειοανατολική Πελοπόννησο· είχε πρωτεύουσα και μεγαλύτερη κώμη του φέουδου τη Χαλανδρίτσα Αχαΐας (Γαλλικά : "Calandrice, Calendrice" Ιταλικά: "Calandrizza", Αραγωνικά: "C[h]alandrica"), η οποία βρίσκεται περίπου 20 χιλιόμετρα νότια από την Πάτρα.
Νικόλαος Νέσιος

Ο Νικόλαος Νέσιος ή Νέσιας ήταν σπουδαίος οπλαρχηγός Μακεδονομάχος από τα Μεγάλα Λιβάδια Παιονίας της περιφερειακής ενότητας Κιλκίς.
Πανεπιστήμιο του Μάρμπουργκ

Το Πανεπιστήμιο του Μάρμπουργκ, ή ορθότερα «Φιλίππειο Πανεπιστήμιο του Μάρμπουργκ» (γερμ.: "Philipps-Universität Marburg") είναι δημόσιο ανώτατο εκπαιδευτικό και ερευνητικό ίδρυμα που εδρεύει στην ομώνυμη πόλη του κρατιδίου της Έσσης. Είναι το αρχαιότερο προτεσταντικό Πανεπιστήμιο στον κόσμο με έτος ίδρυσης το 1527. Σήμερα αποτελεί κρατικό πανεπιστήμιο, χωρίς θρησκευτικές υπαγωγές ή προσανατολισμούς.